Document ID: 32011D0254
Publication Date: 2011-04-20

Title and Content:
SKLEP KOMISIJE
z dne 20. aprila 2011
o potrditvi obračunov nekaterih plačilnih agencij Nemčije, Italije in Romunije v zvezi z izdatki, ki jih financira Evropski kmetijski sklad za razvoj podeželja (EKSRP) za proračunsko leto 2009
(notificirano pod dokumentarno številko C(2011) 2748)
(Besedilo v nemškem, italijanskem in romunskem jeziku je edino verodostojno)
(2011/254/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (1) ter zlasti členov 30 in 33 Uredbe,
po posvetovanju z odborom Sklada,
ob upoštevanju naslednjega:
(1)
S Sklepom Komisije 2010/263/EU (2) in Sklepom Komisije 2010/722/EU (3) so bili za proračunsko leto 2009 potrjeni obračuni vseh plačilnih agencij razen nemških plačilnih agencij „Bayern“ in „Rheinland-Pfalz“, italijanske plačilne agencije „ARBEA“ in romunske plačilne agencije „PARDF“.
(2)
Po prejemu novih podatkov in po dodatnih preverjanjih lahko Komisija zdaj sprejme sklep v zvezi z izdatki, ki jih financira Evropski kmetijski sklad za razvoj podeželja (EKSRP), o celovitosti, točnosti in verodostojnosti obračunov, ki so jih predložile nemški plačilni agenciji „Bayern“ in „Rheinland-Pfalz“, italijanska plačilna agencija „ARBEA“ in romunska plačilna agencija „PARDF“.
(3)
V skladu s členom 30(2) Uredbe (ES) št. 1290/2005 ta sklep ne posega v poznejše sklepe Komisije, s katerimi se iz financiranja EU izvzamejo izdatki, ki niso bili izvršeni v skladu s pravili EU -
SPREJELA NASLEDNJI SKLEP:
Člen 1
Obračuni nemških plačilnih agencij „Bayern“ in „Rheinland-Pfalz“, italijanske plačilne agencije „ARBEA“ in romunske plačilne agencije „PARDF“ v zvezi z izdatki, ki jih financira Evropski kmetijski sklad za razvoj podeželja (EKSRP) za proračunsko leto 2009, se s tem sklepom potrdijo.
Zneski, ki se v okviru posameznih programov za razvoj podeželja v skladu s tem sklepom izterjajo od posamezne države članice ali plačajo posamezni državi članici, vključno z zneski, ki izhajajo iz uporabe člena 33(8) Uredbe (ES) št. 1290/2005, so določeni v Prilogi.
Člen 2
Ta sklep je naslovljen na Zvezno republiko Nemčijo, Italijansko republiko in Romunijo.
V Bruslju, 20. aprila 2011

Classification:
Level 1 Topics: 100152
100146
100156
100161
100144
Level 2 Topics: 100177
100230
100282
100245
100187
Level 3 Topics: 5283
5576
2515
1155
2443
All Topics: 1542
2443
5283
5575
6013